cyanic-selkie/wikianc huggingface dataset:
Τυνησία
Ιστορία
Στις ακτές της αποίκησαν οι Φοίνικες ήδη από τον 10ο αιώνα π.Χ. Τον 6ο αιώνα π.Χ., η δύναμη της Καρχηδόνας αυξήθηκε πολύ και έγινε η κυρίαρχη δύναμη στη Δυτική Μεσόγειο έπειτα από μια σειρά πολέμων με τις πόλεις των αποίκων που ήλθαν από την Ελλάδα.
Η Καρχηδόνα ιδρύθηκε τον 9ο αιώνα π.Χ. από αποίκους της Τύρου (σημερινή χώρα Λίβανος), οι οποίοι έφεραν μαζί τον πολιτισμό και τη θρησκεία των Φοινίκων και των Χανααναίων.
Ο θρύλος αναφέρει ότι η πόλη ιδρύθηκε από τη βασίλισσα Διδώ, όπως αναφέρεται και στην Αινειάδα του Βιργίλιου. Ο Έλληνας συγγραφέας Τιμαίος ο Ταυρομενίτης αναφέρει ότι η πόλη ιδρύθηκε το 814 π.Χ.
Κατά τη διάρκεια μιας σειράς πολέμων με τη Ρώμη, μια Καρχηδονιακή εισβολή με αρχηγό τον Αννίβα κατά τη διάρκεια του Πρώτου Καρχηδονιακού Πολέμου παραλίγο να αποτρέψει την άνοδο της Ρωμαϊκής Αυτοκρατορίας. Η Καρχηδόνα τελικά κατακτήθηκε από τη Ρώμη το 2ο αιώνα π.Χ., μια κρίσιμη καμπή που σήμαινε το πέρασμα του πολιτισμού της αρχαίας Μεσογείου στο σύγχρονο κόσμο μέσω της Ευρώπης αντί της Αφρικής. Μετά τη ρωμαϊκή εισβολή, η περιοχή έγινε σιτοβολώνας της Ρώμης. Κατακτήθηκε από τους Βανδάλους τον 5ο αιώνα μ.Χ. και επανακτήθηκε από τους Βυζαντινούς τον 6ο αιώνα μ.Χ. με αρχηγό το Βελισσάριο, όταν αυτοκράτορας ήταν ο Ιουστινιανός.
Τον 7ο αιώνα μ.Χ. κατακτήθηκε από τους Άραβες. Κυβέρνησαν διαδοχικές μουσουλμανικές δυναστείες, ενώ δεν έλειψαν και εξεγέρσεις από τους Βέρβερους. Οι ακτές βρέθηκαν για λίγο χρονικό διάστημα υπό την κυριαρχία των Νορμανδών της Σικελίας τον 12ο αιώνα μ.Χ. Το 1159, η Τυνησία κατακτήθηκε από τη δυναστεία των Αλμοχάντ. Τους ακολούθησε η δυναστεία των Χαφσίντ (1230-1574). Αργότερα, η Ισπανία πήρε υπό τον έλεγχό της αρκετές παράκτιες πόλεις, αλλά επανακτήθηκαν από την Οθωμανική Αυτοκρατορία, υπό την κυριαρχία της οποίας η Τυνησία απέκτησε εικονική ανεξαρτησία. Η δυναστεία των Χουσσεΐν ξεκίνησε το 1705 και κράτησε μέχρι το 1957.
Γεωγραφία
Η Τυνησία βρίσκεται στη μεσογειακή ακτή της βορειοδυτικής Αφρικής. Βρίσκεται στο μέσο της διαδρομής μεταξύ του Ατλαντικού και του Νείλου. Η χώρα συνορεύει με την Αλγερία στα δυτικά και νοτιοδυτικά και με τη Λιβύη στα νοτιοανατολικά. Βρίσκεται ανάμεσα στον 30ό με 38ό βόρειο παράλληλο και τον 7ο με 12ο ανατολικό μεσημβρινό. Η απότομη στροφή της μεσογειακής ακτής προς μια κλίση προς το νότο δίνει στη Τυνησία δύο διακριτές μεσογειακές ακτές.
Αν και έχει σχετικά μικρό μέγεθος, η Τυνησία έχει μεγάλη περιβαλλοντική ποικιλομορφία λόγω του μήκους της. Η απόσταση του δυτικότερου με το ανατολικότερο μέρος της Τυνησίας είναι πολύ μικρότερη από την αντίστοιχη απόσταση του βορειότερου με το νοτιότερο. Όσο κινούμαστε νοτιότερα στη Τυνησία, οι βροχοπτώσεις μειώνονται. Η ανατολική προέκταση των ορέων του Άτλαντα, τα όρη Ντορσάλ, διασχίζουν την βόρεια Τυνησία μέχρι την χερσόνησο του ακρωτηρίου Μπον στα ανατολικά. Βόρεια των ορέων Ντορσάλ βρίσκονται τα όρη Τελ, μια περιοχή που χαρακτηρίζεται από χαμηλούς, κυματιστούς λόφους και πεδιάδες, τα οποία όρη Τελ είναι και αυτά μια προέκταση των ορέων που βρίσκονται στην Αλγερία. Τα όρη Χουμάιρ είναι η ορεινότερη περιοχή της Τυνησίας. Ευρισκόμενα στη βορειοδυτική πλευρά των ορέων Τελ, τα υψόμετρα φτάνουν τα 1.050 μέτρα και τον χειμώνα καταγράφονται χιονοπτώσεις.
Η πεδιάδα του Σαχέλ στα ανατολικά είναι μια από τις σημαντικότερες ελαιοπαραγωγές περιοχές του κόσμου. Όσο απομακρυνόμαστε από την θάλασσα και κατευθυνόμαστε στην περιοχή ανάμεσα στα όρη Ντορσάλ και τους λόφους νότια της Γκαφσά υπάρχουν στέπες. Μεγάλο μέρος της νότιας Τυνησίας έχει ημίξηρο και ερημικό κλίμα.
Η Τυνησία έχει ακτογραμμή μήκους 1.148 χιλιομέτρων. Η Τυνησία έχει επεκτείνει τα χωρικά της ύδατα στα 12 ναυτικά μίλια. Η πόλη της Τύνιδας είναι χτισμένη σε μια πλαγιά και εκτείνεται μέχρι την λίμνη της Τύνιδας. Στους λόφους της Τύνιδας είναι χτισμένη η Παναγία της Τύνιδας, το Ρας Ταμπιά, το Λα Ραμπτά, η Κάσμπα, το Μονφλερί και η Λα Μανουμπιά, σε υψόμετρο που μόλις ξεπερνά τα 50 μέτρα. Η πόλη βρίσκεται στο σταυροδρόμι μιας στενής λωρίδας γης ανάμεσα στην λίμνη της Τύνιδας και το Σεζουμί.
Κλίμα
Το κλίμα της βόρειας Τυνησίας μεσογειακό και χαρακτηρίζεται από ήπιους βροχερούς χειμώνες και ζεστά, ξηρά καλοκαίρια. Το νότιο τμήμα της χώρας αποτελείται από έρημο. Ενώ το βόρειο μέρος της Τυνησίας είναι ορεινό, κινούμενοι προς τα νότια βλέπουμε μια ξηρή πεδιάδα στο κέντρο της χώρας. Η νότια χώρα είναι ημίξηρη και συγχωνεύεται στη Σαχάρα. Μια σειρά από αλμυρές λίμνες, γνωστές ως τσοτ ή σατ, βρίσκονται σε μια γραμμή ανατολής-δύσης στο βόρειο άκρο της Σαχάρας, από τον κόλπο του Γκαμπές μέχρι την Αλγερία. Το χαμηλότερο σημείο της Τυνησίας είναι το Τσοτ ελ Τζερίντ στα 17 μέτρα κάτω από τη στάθμη της θάλασσας και το υψηλότερο σημείο είναι το Τζεμπέλ ας-Σαμπί στα 1.544 μέτρα.
Βιοποικιλότητα
Η Τυνησία έχει πολλά είδη δασών, ερήμους, στέπες, και πολλά είδη φυτών και ζώων.
Δημογραφία
Το προσδόκιμο ζωής στο σύνολο του πληθυσμού, σύμφωνα με εκτιμήσεις του 2019 του Παγκόσμιου Οργανισμού Υγείας ήταν 77,0 χρόνια (74,9 χρόνια οι άνδρες και 79,2 οι γυναίκες).
Σύμφωνα με επίσημη εκτίμηση για το 2022, η Τυνησία έχει πληθυσμό 11.803.588 κατοίκους. Η κυβέρνηση υποστήριξε ένα επιτυχημένο πρόγραμμα οικογενειακού προγραμματισμού που μείωσε τον ρυθμό αύξησης του πληθυσμού σε λίγο περισσότερο από 1% ετησίως, συμβάλλοντας στην οικονομική και κοινωνική σταθερότητα της Τυνησίας, αποφεύγοντας τα προβλήματα που προκύπτουν σε άλλες κοντινές χώρες λόγω της γρήγορης ανάπτυξης του πληθυσμού.
Εθνολογία
Σύμφωνα με το CIA World Factbook, οι εθνότητες στην Τυνησία είναι: Άραβες 98%, Ευρωπαίοι 1%, Εβραίοι και άλλες 1%. Σύμφωνα με την απογραφή της Τυνησίας του 1956, η Τυνησία είχε πληθυσμό 3.783.000 κατοίκους την εποχή εκείνη, εκ των οποίων το 95% αποτελούνταν από Βέρβερους και Άραβες, 256.000 Ευρωπαίους και 105.000 Εβραίους.
Διακυβέρνηση
Η Τυνησία έχει για πολίτευμα Ημιπροεδρικό σύστημα με τον Πρόεδρο της Δημοκρατίας να είναι αρχηγός Κράτους με σημαντικές αρμοδιότητες ειδικά σε θέματα εξωτερικής πολιτικής και άμυνας αλλά τον Πρωθυπουργό να είναι αρχηγός της Κυβέρνησης και να διαθέτει μεγάλες εξουσίες σε θέματα εσωτερικής πολιτικής και να κατέχει την ευθύνη διακυβέρνησης της χώρας. Το Σύνταγμα που υιοθετήθηκε από την ισλαμιστική κυβέρνηση στις 26 Ιανουαρίου 2014 και εγγυάται τα δικαιώματα των γυναικών, ενώ ορίζει ότι το θρήσκευμα του Προέδρου «πρέπει να είναι το Ισλάμ». Η εκτελεστική εξουσία ασκείται από την κυβέρνηση, ενώ η νομοθετική από την κυβέρνηση και από τη μονοθάλαμη Βουλή των Αντιπροσώπων. Η θητεία του προέδρου είναι πενταετής. Τον Οκτώβριο του 2014 διεξήχθησαν στη χώρα εκλογές με το νέο Σύνταγμα μετά την Αραβική Άνοιξη και νικητής αναδείχτηκε το κοσμικό κόμμα Νιντάα Τουνές κόντρα στο ισλαμιστικό κόμμα Ενάχντα.
Η Τυνησία είναι αντιπροσωπευτική δημοκρατία. Ο πρόεδρος είναι αρχηγός κράτους, ενώ ο πρωθυπουργός είναι αρχηγός της κυβέρνησης. Επίσης έχει κοινοβούλιο και δικαστικό σύστημα βασισμένο στο αστικό δίκαιο. Το Σύνταγμα της Τυνησίας, το οποίο εγκρίθηκε στις 26 Ιανουαρίου 2014, εγγυάται τα δικαιώματα των γυναικών και δηλώνει ότι η θρησκεία του Προέδρου «πρέπει να είναι το Ισλάμ». Τον Οκτώβριο του 2014 η Τυνησία διεξήγαγε τις πρώτες της εκλογές οι οποίες έλαβαν χώρα σύμφωνα με το νέο της σύνταγμα το οποίο εγκρίθηκε την άνοιξη. Η Τυνησία ήταν η μόνη δημοκρατία στη Βόρεια Αφρική μέχρι το 2021. Η χώρα πλέον κατατάσσεται στην ομάδα των «υβριδικών καθεστώτων» στον Δείκτη Δημοκρατίας.
Ο αριθμός των νομιμοποιημένων πολιτικών κομμάτων στην Τυνησία έχει αυξηθεί σημαντικά μετά την επανάσταση. Στην Τυνησία υπάρχουν πάνω από 100 νόμιμα κόμματα, συμπεριλαμβανομένων των κομμάτων που υπήρχαν και πριν το 2011. Κατά τη διάρκεια της διακυβέρνησης του Μπεν Άλι, υπήρχαν μόνο τρία αντιπολιτευόμενα κόμματα. Ενώ ορισμένα παλαιότερα κόμματα έχουν γερές βάσεις και μπορούν να στηριχθούν σε παλαιότερες κομματικές δομές, σημαντικό μέρος των κομμάτων είναι μικρά.
Οι γυναίκες κατείχαν πάνω από το 20% των εδρών στο διθάλαμο κοινοβούλιο της χώρας πριν το 2011, κάτι σπάνιο για τον αραβικό κόσμο. Στη συντακτική συνέλευση του 2011, οι γυναίκες κατείχαν το 24 με 31 τοις εκατό των εδρών.
Η Τυνησία περιλαμβάνεται στην Πολιτική της Ευρωπαϊκής Γειτονιάς της Ευρωπαϊκής Ένωσης, η οποία στοχεύει να φέρει την ΕΕ και τους γείτονές της πιο κοντά. Στις 23 Νοεμβρίου 2014, η Τυνησία πραγματοποίησε τις πρώτες της προεδρικές εκλογές μετά την Αραβική Άνοιξη το 2011.
Ο Κώδικας Προσωπικής Κατάστασης ο οποίος ψηφίστηκε λίγο μετά την ανεξαρτησία το 1956, επέτρεπε μεταξύ άλλων στις γυναίκες να έχουν την δυνατότητα να διευθύνουν και να έχουν επιχειρήσεις, να έχουν τραπεζικούς λογαριασμούς και να ζητούν να τους εκδοθεί διαβατήριο χωρίς τη συναίνεση του άνδρα. Ο κώδικας προσωπικής κατάστασης της Τυνησίας απαγόρευσε τη πολυγαμία αλλά και το δικαίωμα του άνδρα να χωρίσει τη γυναίκα του απλά με την απόφαση του, δηλαδή θεσμοθέτησε συναινετικό διαζύγιο. Παράλληλα, ένας νόμος του 1993 επέτρεψε στις Τυνήσιες γυναίκες να μεταφέρουν την υπηκοότητα τους στα παιδιά τους, ακόμη και αν ζουν στο εξωτερικό ή είναι παντρεμένοι με άτομο άλλης ιθαγένειας. Ο Νόμος της Προσωπικής Κατάστασης εφαρμόζεται σε όλους τους Τυνήσιους ανεξάρτητα από τη θρησκεία τους. Ο Κώδικας Προσωπικής Κατάστασης, για τα δεδομένα του μουσουλμανικού κόσμου και της Βόρειας Αφρικής, είναι πολύ προοδευτικός.
Στις 25 Μαΐου 2022, ο Πρόεδρος Κάις Σάιντ εξέδωσε διάταγμα με στόχο να διεξαχθεί δημοψήφισμα για την αλλαγή του συντάγματος. Το δημοψήφισμα για την αλλαγή του συντάγματος έλαβε χώρα στις 25 Ιουλίου 2022. Η συντριπτική πλειοψηφία των ψηφοφόρων ψήφισε υπέρ της έγκρισης του συντάγματος, ενισχύοντας σημαντικά τις αρμοδιότητες του προέδρου.
Δικαίωμα ψήφου στις εκλογές έχουν όσες και όσοι είναι ηλικίας 18 ετών και άνω. Ο πρώτος εκλεγμένος με ελεύθερες εκλογές πρόεδρος, ο γηραιός Μπέτζι Καΐντ Εσέμπσι, απεβίωσε εν ενεργεία στις 25 Ιουλίου 2019 και τον διαδέχθηκε προσωρινά ο πρόεδρος της βουλής, Μοχάμεντ Ενασέρ.
Το νέο σύνταγμα τέθηκε σε ισχύ στις 17 Αυγούστου 2022.
Διοικητικές διαιρέσεις
Η Τυνησία υποδιαιρείται σε 24 επαρχίες (ουιλάγια), οι οποίες χωρίζονται περαιτέρω σε 264 μουταμιντίγια (= επαρχία), οι οποίες επαρχίες υποδιαιρούνται σε δήμους (στα αραβικά μπαλαντιγιάτ) και τομείς (= ιμαντάτ στα αραβικά).
Εθνική Άμυνα
Η στρατιωτική θητεία είναι 12 μήνες. Οι Αξιωματικοί μαθητές (αντιστ. Ευέλπιδες, Δόκιμοι και Ίκαροι) εκπαιδεύονται στη Γαλλία.
Στρατός Ξηράς
Ο στρατός είναι ένα επαγγελματικό, μη εξαρτώμενο από τους πολιτικούς σώμα που υπερασπίζεται τη χώρα από εξωτερικές απειλές. Από τον Ιανουάριο του 2011, υπό τις οδηγίες της εκτελεστικής εξουσίας, ο στρατός έχει λάβει αυξημένες αρμοδιότητες στους τομείς της εσωτερικής ασφάλειας και της βοήθειας στην αντιμετώπιση των ανθρωπιστικών κρίσεων. Το 2008 οι ένοπλες δυνάμεις είχαν 27.000 στρατιώτες και το ναυτικό περίπου 4.200 άτομα.
Ο στρατός της Τυνησίας διακρίνεται σε δύο μορφές στρατού, μία της Σαχάρας και μία θωρακισμένη ταξιαρχία καταδρομών με 2 μονάδες αναγνώρισης, 3 συντάγματα πεζικού, 2 με αντιαεροπορικό εξοπλισμό και 1 μηχανικό. Στα διατιθέμενα μέσα περιλαμβάνονται 14 άρματα Μ-48, επίσης 54 βαρέα τύπου Μ-60 Α3, ακόμη 45 ΑΜΧ-13, καθώς και 10 ελαφρά Μ-41. Το 1990 η συνολική δύναμη του στρατού ήταν 30.000 (αξιωματικοί και οπλίτες).
Πολεμικό Ναυτικό
Το 1990 ο στόλος του Πολεμικού Ναυτικού της Τυνησίας συγκροτούνταν από μία Φρεγάτα (Πρόεδρος Μπουργκίμπα) (πρώην ελαφρύ αντιτορπιλικό των ΗΠΑ, ναυπήγησης 1946), 3 ταχύπλοες πυραυλακάτους, 2 ταχύπλοες κανονιοφόρους (πρώην Κίνας), 2 ταχύπλοα περιπολικά ανοικτής θάλασσας (Αγγλικής ναυπήγησης 1977), 2 ναρκαλιευτικά σε χρήση ως περιπολικά, 4 περιπολικά (γαλλικής ναυπήγησης), 10 μικρά παράκτια περιπολικά και ένα ρυμουλκό. Το 1990 το προσωπικό του Π.Ν. ήταν 2.600 (αξιωματικοί και ναύτες).
Οικονομία
Το 2009 η τυνησιακή οικονομία κατετάχθη ως η πιο ανταγωνιστική οικονομία στην Αφρική από το Παγκόσμιο Οικονομικό Φόρουμ. Η Τυνησία είναι μια χώρα με εξαγωγικό προσανατολισμό, ευρισκόμενη στη διαδικασία απελευθέρωσης και ιδιωτικοποίησης μιας οικονομίας που, ενώ σημειώνει μέση αύξηση 5% του ΑΕΠ από τις αρχές της δεκαετίας του 1990, έχει υποφέρει από τη διαφθορά προς όφελος των πολιτικά συνδεδεμένων ελίτ. Ο Ποινικός Κώδικας της Τυνησίας κατοχυρώνει σαν παράνομες διάφορες μορφές διαφθοράς. Η ενεργή και παθητική διαφθορά, η κατάχρηση εξουσίας, ο εκβιασμός και η σύγκρουση συμφέροντος είναι παράνομα στη Τυνησία αλλά οι σχετικοί νόμοι δεν εφαρμόζονται πάντα. Ωστόσο, σύμφωνα με τον Δείκτη Αντίληψης Διαφθοράς, τον γνωστό κατάλογο που δημοσιεύεται ετησίως από τη Διεθνή Διαφάνεια, η Τυνησία είχε βαθμολογία 41 βαθμών το 2016 και ήταν η λιγότερο διεφθαρμένη χώρα της βόρειας Αφρικής. Η Τυνησία έχει μια ποικιλόμορφη οικονομία. Η γεωργία, ο τομέας των εξορύξεων, οι βιομηχανίες, η παραγωγή και επεξεργασία προϊόντων πετρελαίου, ο τουρισμός (ο οποίος αντιπροσώπευε το 7% του συνολικού ΑΕΠ και 370.000 θέσεις εργασίας το 2009) συμβάλλουν όλοι στην τοπική οικονομία. Το 2008 η τοπική οικονομία είχε μέγεθος 41 δισεκατομμυρίων δολαρίων ΗΠΑ σε ονομαστικούς όρους και 82 δισεκατομμυρίων δολαρίων σε ΙΑΔ.
Ο αγροτικός τομέας αντιπροσωπεύει το 11.6% του ΑΕΠ, η βιομηχανία το 25.7% και ο τομέας των υπηρεσιών το 62.8% του ΑΕΠ. Οι σημαντικότεροι τομείς της τυνησιακής βιομηχανίας είναι οι βιομηχανίες κατασκευής ενδυμάτων και υποδημάτων, παραγωγής ανταλλακτικών αυτοκινήτων και ηλεκτρικών μηχανημάτων. Αν και η οικονομία της Τυνησίας τρέχει με 5% το χρόνο την τελευταία δεκαετία, η ανεργία είναι υψηλή, ειδικά στους νέους, πρόβλημα που αντιμετωπίζουν και άλλες αραβικές χώρες.
Η Ευρωπαϊκή Ένωση είναι ο σημαντικότερος εμπορικός εταίρος της Τυνησίας, εξάγοντας προς τις 27 χώρες της ΕΕ το 75% των προϊόντων της και εισάγοντας από τις 27 χώρες της ΕΕ το 72.5% των εισαγωγών της. Η Τυνησία είναι ένας από τους πιο εδραιωμένους εμπορικούς εταίρους της Ευρωπαϊκής Ένωσης στην περιοχή της Μεσογείου και κατατάσσεται ως ο 30ος μεγαλύτερος εμπορικός εταίρος της ΕΕ. Η Τυνησία ήταν η πρώτη μεσογειακή χώρα που υπέγραψε συμφωνία σύνδεσης με την Ευρωπαϊκή Ένωση, τον Ιούλιο του 1995, αν και πριν από την ημέρα που η συμφωνία άρχισε να ισχύει, η Τυνησία άρχισε να καταργεί τους δασμούς στο διμερές εμπόριο της με την ΕΕ. Η Τυνησία ολοκλήρωσε την κατάργηση των δασμών στο εμπόριο βιομηχανικών προϊόντων το 2008 και ως εκ τούτου ήταν η πρώτη μεσογειακή χώρα εκτός ΕΕ που έγινε μέλος μιας ζώνης ελεύθερων συναλλαγών με την ΕΕ.
Τουρισμός
Οι δημοφιλέστεροι τουριστικοί προορισμοί στην χώρα είναι η πρωτεύουσα Τύνιδα, τα αρχαία ερείπια της Καρχηδόνας, οι μουσουλμανικές και εβραϊκές συνοικίες της Τζέρμπας, τα παράκτια θέρετρα έξω από το Μοναστήρι και η έντονη νυχτερινή ζωή στο Χαμαμέτ. Σύμφωνα με τους Νιου Γιορκ Τάιμς, η Τυνησία φημίζεται «για τις χρυσαφένιες παραλίες της, τον ηλιόλουστο καιρό και τις προσιτές πολυτέλειες» που προσφέρει.
Ενέργεια
Η πλειοψηφία της ηλεκτρικής ενέργειας που χρησιμοποιείται στην Τυνησία παράγεται από την κρατική εταιρεία STEG (γαλλικά: Société Tunisienne de l'Electricité et du Gaz/Τυνησιακή Εταιρεία Ηλεκτρικού Ρεύματος και Αερίου). Το 2008 παρήχθησαν στη χώρα 13.747 κιλοβατώρες ηλεκτρικού ρεύματος.
Η Τυνησία παράγει περίπου 97.600 βαρέλια πετρελαίου την ημέρα. Το κύριο κοίτασμα πετρελαίου της Τυνησίας είναι το Αλ Μπουρμά.
Το 1966 ξεκίνησε η παραγωγή πετρελαίου στην Τυνησία. Αυτή τη στιγμή υπάρχουν 12 κοιτάσματα πετρελαίου υπό εκμετάλλευση στη Τυνησία.
Η Τυνησία σχεδίαζε να κατασκευάσει δύο πυρηνικούς σταθμούς παραγωγής ενέργειας, οι οποίοι επρόκειτο να τεθούν σε λειτουργία έως το 2020. Και οι δύο εγκαταστάσεις επρόκειτο να παράγουν 900 με 1000 μεγαβάτ έκαστος. Η Γαλλία επρόκειτο να γίνει σημαντικός εταίρος στα σχέδια της Τυνησίας να εισάγει την πυρηνική ενέργεια, έχοντας υπογράψει συμφωνία, μαζί με άλλους εταίρους, για την παροχή εκπαίδευσης και τεχνολογίας. Το 2015 οι Τυνήσιοι πάντως είχαν εγκαταλείψει αυτά τα σχέδια. Αντίθετα, η Τυνησία εξετάζει να επενδύσει σε άλλες πηγές ενέργειας, όπως οι ανανεώσιμες πηγές ενέργειας, ο άνθρακας, το σχιστολιθικό αέριο, το υγροποιημένο φυσικό αέριο και η κατασκευή υποθαλάσσιας ζεύξης με το ιταλικό δίκτυο.
Εξωτερικοί σύνδεσμοι
* Κατηγορία:Σαχάρα Κατηγορία:Πρώην γαλλικές αποικίες
379 π.Χ.
Θάνατοι
Κατηγορία:Έτη
Ευρωμπάσκετ 1939
Η ομάδα της διοργανώτριας Λιθουανίας κατέκτησε για δεύτερη συνεχόμενη φορά τον τίτλο και μάλιστα αήττητη και στα 2 Ευρωμπάσκετ, του 1937 και του 1939 (στο πρώτο Ευρωμπάσκετ του 1935 δεν έλαβε μέρος). Συνολικά, ήταν το 3 στα 3 για τις βαλτικές χώρες, οι οποίες λίγο αργότερα, το καλοκαίρι του 1940, θα έχαναν την ανεξαρτησία τους. Πρωταγωνιστής των νικητών ήταν ο Μίκολας Ρούζγκις, κορυφαίος παίκτης του τουρνουά, και προπονητής ο Φρανκ Λιούμπιν (ή Πράνας Λούμπινας). Ο Λιούμπιν έγινε έτσι ο πρώτος που κατέκτησε το Ευρωμπάσκετ τόσο ως παίκτης (στο Ευρωμπάσκετ του 1937) όσο και ως προπονητής, θα παρέμενε δε ο μοναδικός μέχρι το Ευρωμπάσκετ του 2005 που το κατόρθωμα επαναλήφθηκε από τον Παναγιώτη Γιαννάκη.
Αξίζει να αναφερθούν τα ρεκόρ διαφοράς πόντων που πέτυχαν οι Λιθουανοί (103), Λετονοί (101) και Εσθονοί (90) με αντίπαλο τη Φινλανδία - η τελευταία μάλιστα σημείωσε μόλις έναν πόντο εναντίον της Εσθονίας (αρνητικό ρεκόρ επίθεσης), με τελικό σκορ 91-1 και ημίχρονο 47-0!
Συνθέσεις ομάδων
Ο Λούμπινας της Λιθουανίας συμμετείχε ως Φρανκ Λούμπιν με την ομάδα των ΗΠΑ, στους Ολυμπιακούς Αγώνες του Βερολίνου το 1936.
Εξωτερικοί σύνδεσμοι
1939 Ευρωπαικο Πρωταθλημα Καλαθοσφαιρισης Ανδρων 1939 Ευρωπαικο Πρωταθλημα Καλαθοσφαιρισης Ανδρων 1939
Παραμονή Πρωτοχρονιάς
Τα Νησιά Γραμμής Ισημερινού (μέρος του Κιριμπάτι) και το Τόνγκα, είναι παραδείγματα περιοχών που καλωσορίζουν πρώτες το νέο έτος, ενώ το Μπαίηκερ (ένα ακατοίκητο μέρος στις Απομακρυσμένες Νησίδες των Ηνωμένων Πολιτειών) και η Αμερικανική Σαμόα είναι από τις τελευταίες.
Παραπομπές
Κατηγορία:Αργίες Κατηγορία:Ετήσια γεγονότα
Βικτόρια Γούντχαλ
Η Βικτόρια Γούντχαλ (Victoria Woodhull, 23 Σεπτεμβρίου 1838 - 9 Ιουνίου 1927) ήταν σημαντική προδρομική μορφή του φεμινιστικού κινήματος των ΗΠΑ. Αν και χρονικά τοποθετείται στο «πρώτο κύμα» φεμινιστριών, οι αντιλήψεις της ήταν πολύ ριζοσπαστικότερες. Είναι γνωστή κυρίως ως η πρώτη γυναίκα που έθεσε υποψηφιότητα για το αξίωμα του προέδρου, σε μια εποχή που οι γυναίκες δεν επιτρεπόταν καν να ψηφίσουν, καθώς για την πρώτη δημοσίευση του Κομμουνιστικού Μανιφέστου στη χώρα.
Τα πρώτα χρόνια
Γεννημένη σε ένα μικρό χωριό του Οχάιο στις 23 Σεπτεμβρίου 1838 ως Βικτόρια Κλάφλιν, ξεκίνησε από παιδί να στηρίζει οικονομικά τη φτωχή οικογένειά της παριστάνοντας την πνευματίστρια. Στα 14 της παντρεύθηκε το γιατρό Κάνινγκ Γούντχαλ, αλλά μετά από ένδεκα χρόνια και με δύο παιδιά, διεκδίκησε και πέτυχε διαζύγιο από τον αλκοολικό σύζυγό της. Αν και σήμερα αυτό φαίνεται φυσιολογικό, όταν συνέβη επρόκειτο για ριζοσπαστική πράξη ενάντια σε ένα κατεστημένο που στιγμάτιζε και συχνά απομόνωνε τη διαζευγμένη γυναίκα από την κοινωνία.
Κατάλογος αγίων της Ανατολικής Ορθόδοξης Εκκλησίας
Ο κατάλογος συντάχθηκε βάσει της αλφαβητικής παράθεσης από την ηλεκτρονική έκδοση του Συναξαριστή των δώδεκα μηνών του ενιαυτού, Εκδόσεις Δόμος 2005.
Βικτόρια Γούντχαλ
Πολιτική δραστηριότητα
Με τα χρήματα που κέρδιζε από το χρηματιστηριακό γραφείο, εξέδιδε με την αδελφή της μεταξύ 1870 - 1876 το έντυπο «Woodhull & Claflin's Weekly». Στις σελίδες του πραγματευόταν θέματα ταμπού όπως η σεξουαλική διαπαιδαγώγηση και ο ελεύθερος έρωτας. Εκτός από το δικαίωμα ψήφου στις γυναίκες, τα άρθρα της προπαγάνδιζαν το δικαίωμα στην κοντή φούστα, τη φυτοφαγία, τη νομιμοποίηση της πορνείας κ.ά. Όμως το έντυπο είναι περισσότερο γνωστό για την πρώτη δημοσίευση του Κομμουνιστικού Μανιφέστου στις ΗΠΑ, στο τεύχος της 30ής Δεκεμβρίου 1871.
Κατάλογος αγίων της Ανατολικής Ορθόδοξης Εκκλησίας
Στον κατάλογο αυτό περιλαμβάνονται οι άγιοι της Ανατολικής Ορθόδοξης Εκκλησίας οι οποία βρίσκονται στα Συναξάρια και Μηνιαία της Εκκλησίας. Αυτός ο κατάλογος περιορίζεται μόνο στους αγίους της (λεγόμενης) Ελληνορθόδοξης Εκκλησίας, το Τυπικό της οποίας ακολουθεί αυτό του Οικουμενικού Πατριαρχείου της Κωνσταντινουπόλεως, και η οποίοι τιμούνται καθολικά από την Ανατολική Ορθόδοξη Εκκλησία. Άγιοι οι οποίοι τιμώνται μόνο από Αυτοκέφαλες / Αυτόνομες Εκκλησίες (π.χ. Ρωσική Ορθόδοξη Εκκλησία, Ιαπωνική Ορθόδοξη Εκκλησία, Εκκλησία της Ελλάδας), δεν περιλαμβάνονται σε αυτόν τον κατάλογο.
Βικτόρια Γούντχαλ
Πολιτική δραστηριότητα
Σχετικά με το δικαίωμα ψήφου στις γυναίκες, υποστήριζε ότι οι γυναίκες δε θα έπρεπε να αγωνίζονται για τη νομοθετική κατοχύρωσή του αλλά για την εφαρμογή του, αφού (με μια δική της ερμηνεία) το Σύνταγμα τους το είχε ήδη παραχωρήσει, δεδομένου ότι δεν έκανε σαφή διάκριση ανάμεσα σε άνδρες και γυναίκες. Συνεπώς το μόνο που χρειαζόταν, ήταν να παρουσιασθούν οι γυναίκες μαζικά στα εκλογικά τμήματα την ημέρα των εκλογών και να απαιτήσουν την εφαρμογή του Συντάγματος. Εμφανίσθηκε μάλιστα σε ειδική ακρόαση του Κογκρέσου για να υποστηρίξει την ερμηνεία της. Έγινε έτσι η μόλις δεύτερη γυναίκα που εμφανίσθηκε ενώπιον του Κογκρέσου (1871), σε μια ακρόαση που προκάλεσε τεράστιο δημόσιο ενδιαφέρον, αν και δεν κατάφερε να πείσει για την ορθότητα της ερμηνείας της.
Το 1872 ήταν υποψήφια στις προεδρικές εκλογές, με υποψήφιο αντιπρόεδρο τον έγχρωμο πρώην σκλάβο Φρέντερικ Ντάγκλας. Υπάρχουν αμφιβολίες κατά πόσον αυτή η υποψηφιότητα εγκρίθηκε ως νόμιμη από τις αρχές, όμως την εποχή εκείνη τα ψηφοδέλτια δεν τυπώνονταν από το κράτος ή τις πολιτείες, αλλά από τους υποψηφίους που τα διένεμαν στους οπαδούς τους για να τα ρίξουν στην κάλπη. Οπότε ακόμα και εάν η υποψηφιότητα είχε κριθεί άκυρη (πράγμα που δε γνωρίζουμε), οι ψήφοι προς τη Γούντχαλ ήταν πραγματικές. Οι επίσημες στατιστικές κατέγραψαν περίπου 2.000 διάσπαρτες ψήφους, από τις οποίες πιθανά κάποιες ήταν για τη Γούντχαλ. Πάντως η ίδια δε μπόρεσε να εμφανισθεί στο εκλογικό τμήμα και να προσπαθήσει να ψηφίσει, αφού λίγες μέρες νωρίτερα είχε συλληφθεί μαζί με το σύζυγο και την αδελφή της, για ένα λίβελλο που είχαν δημοσιεύσει στο έντυπό τους.
Κατάλογος αγίων της Ανατολικής Ορθόδοξης Εκκλησίας
Να τονιστεί επίσης ότι, αν και ότι η μεγάλη πλειοψηφία των ονομάτων εορτάζουν στην αντίστοιχη ημέρα του αγίου /αγίας, αυτός δεν είναι ένας κατάλογος εορτολογίου ονομάτων, καθώς κάποια ονόματα εορτάζουν βάση γεγονότων και όχι προσώπων.
Βικτόρια Γούντχαλ
Εγκατάσταση στη Μ. Βρετανία
Το 1877 η Γούντχαλ εγκαταστάθηκε μόνιμα στη Μεγάλη Βρετανία - ένα χρόνο νωρίτερα είχε χωρίσει το δεύτερο σύζυγό της. Εκεί έζησε για πενήντα χρόνια μέχρι το θάνατό της στις 9 Ιουνίου 1927. Το 1883 παντρεύθηκε για τρίτη φορά, με τον τραπεζίτη Τζον Μπίνταλφ Μάρτιν που παρακολουθούσε τις διαλέξεις της. Μεταξύ 1892 - 1901 εξέδιδε ένα περιοδικό με τίτλο The Humanitarian (Ανθρωπιστικό).
Κατάλογος αγίων της Ανατολικής Ορθόδοξης Εκκλησίας
Άγιοι στην Ορθόδοξη Εκκλησία
Οι άγιοι σύμφωνα με την παράδοση της Ανατολικής Ορθοδόξου Εκκλησίας κατατάσσονται ως τέτοιοι χωρίς επίσημες πράξεις αναγνωρίσεως. Όμως, αυτές από τότε που υπήρξαν, απλά κατοχύρωναν και διακήρυτταν την οικουμενικότητα της απόδοσης της μνήμης του τιμώμενου αγίου / ας.
Βικτόρια Γούντχαλ
Εγκατάσταση στη Μ. Βρετανία
Με την πολιτική της πατρίδας της δοκίμασε να ξανασχοληθεί περιστασιακά, θέτοντας υποψηφιότητα στις προεδρικές εκλογές του 1888 και 1892, χωρίς όμως να επιτύχει τις συζητήσεις και τη δημοσιότητα της πρώτης απόπειρας. Ιδιαίτερα την τελευταία φορά γελοιοποιήθηκε από τις εφημερίδες, οι οποίες την εμφάνισαν να δηλώνει ότι είναι προφητεία και θεϊκή βούληση να εκλεγεί πρόεδρος.
Εξωτερικοί σύνδεσμοι
Κατηγορία:Φεμινισμός πρώτου κύματος Κατηγορία:Αμερικανοί φεμινιστές Κατηγορία:Αμερικανοί πολιτικοί
Κατάλογος αγίων της Ανατολικής Ορθόδοξης Εκκλησίας
Άγιοι στην Ορθόδοξη Εκκλησία
Η συγκέντρωση όλων των αγίων της Ορθόδοξης Εκκλησίας δεν είναι ένα έργο που μπορεί να γίνει εύκολα και με σίγουρη πληρότητα. Αυτό συμβαίνει γιατί δεν υπάρχει ένας και μοναδικός κατάλογος ή βιβλίο ή συλλογή που να περιέχει όλους τους αγίους, αλλά εκατοντάδες συναξάρια, βίοι και πάμπολλες εκδόσεις αυτών καθώς και μηνιαίων. Γι’ αυτό οι πηγές για τον παρόντα κατάλογο περιλαμβάνουν τα κυριότερα και κατά το δυνατόν πληρέστερα έργα. Βάση δε αποτελεί το έργο του Άγιου Νικόδημου, καθώς περιλαμβάνει βίους και μνήμη πολλών αγίων.
Εξωτερικοί σύνδεσμοι
* *
Ντέινα Σκοτ
Ο Ντέινα Σκοτ (Dana Stewart Scott, 11 Οκτωβρίου, 1932) είναι ομότιμος καθηγητής Πληροφορικής,  Φιλοσοφίας και  Μαθηματικής Λογικής, στο Πανεπιστήμιο Κάρνεγκι Μέλον, που πλέον ζει στο Μπέρκλεϊ της Καλιφόρνια.
Εκπόνησε τη διδακτορική του διατριβή υπό τον Αλόνζο Τσερτς, την οποία υποστήριξε στο Πανεπιστήμιο Πρίνστον το 1958. Ερευνητικά έχει εντρυφήσει στη θεωρία υπολογισμού, και γενικότερα στα μαθηματικά και τη φιλοσοφία, με θεμελιώδεις συνεισφορές στη θεωρία αυτομάτων και τη σημασιολογία γλωσσών προγραμματισμού, καθώς και στην  τροπική λογική, την τοπολογία και τη θεωρία κατηγοριών.
Για το έργο του έχει τιμηθεί μεταξύ άλλων και με το βραβείο Τούρινγκ.
Εξωτερικοί σύνδεσμοι
Κατηγορία:Αμερικανοί μαθηματικοί Κατηγορία:Αμερικανοί επιστήμονες υπολογιστών Κατηγορία:Μαθηματικοί του 20ού αιώνα Κατηγορία:Παραλήπτες βραβείου Τούρινγκ Κατηγορία:Απόφοιτοι του Πανεπιστημίου Πρίνστον
Α1 Κατηγορία επιτραπέζιας αντισφαίρισης ανδρών 2010-2011
Το πρωτάθλημα επιτραπέζιας αντισφαίρισης ανδρών για την περίοδο 2010−2011 διεξήχθη με τη συμμετοχή 9 ομάδων μετά την αποχώρηση του Α.Κ. Ζωγράφου. Διεξήχθη σε δύο φάσεις, την κανονική περίοδο και τα πλέι οφ. Πρωταθλητής αναδείχθηκε ο Α.Ο. Ταταύλα.
Πλέι οφ
Στα πλέι οφ οι ομάδες μετέφεραν τα αποτελέσματα τους από την κανονική περίοδο. Με αστερίσκο σημειώνονται οι αγώνες της κανονικής περιόδου.
Μπαράζ για Α1
Στα μπαράζ για την Α1 της επόμενης περιόδου συμμετείχαν τέσσερις ομάδες: οι ομάδες που κατέλαβαν τις θέσεις 8 και 9 στην Α1 και οι ομάδες που κατέλαβαν τις θέσεις 2 και 3 στην Α2. Οι ομάδες της Α2 επικράτησαν και προβιβάστηκαν στην Α1.
Πηγές
2010 2011 Κατηγορία:Επιτραπέζια αντισφαίριση το 2010 Κατηγορία:Επιτραπέζια αντισφαίριση το 2011
Παναγίτσα Αρκαδίας
Η Παναγίτσα είναι ορεινό χωριό στην Πελοπόννησο και την Περιφερειακή Ενότητα Αρκαδίας, το οποίο βρίσκεται κτισμένο σε πλαγιά λόφου στην νότια βόρεια πλευρά του κάμπου του Δάρα. Στο χωριό βρίσκονται οι πηγές του ποταμού Τράγου που τροφοδοτούνται από τον κάμπο της Κανδήλας. Η περιοχή των πηγών είναι βατή και περιέχει πλούσια βλάστηση, από λεύκες, καρυδιές και άλλα δένδρα. Κοντά στο χωριό είναι τα χωριά Δάρας και Κώμη. Απέχει 40 χλμ. ΒΔ. από την Τρίπολη. Η παλιά της ονομασία, από την τουρκοκρατία, είναι Γκιούσι και αναφέρεται επίσημα, μετά την απελευθέρωση, το 1845 στο ΦΕΚ 32Α - 08/12/1845 να προσαρτάται στον τότε δήμο ΝΝυμφασίας. Το 1927 με το ΦΕΚ 179Α - 30/08/1927 μετονομάστηκε σε Παναγίτσα. Σύμφωνα με το Σχέδιο Καλλικράτης αποτελεί την τοπική κοινότητα Παναγίτσας που υπάγεται στη δημοτική ενότητα Λεβιδίου του δήμου Τρίπολης και σύμφωνα με την απογραφή του 2011 έχει πληθυσμό 43 κατοίκους.
Παραπομπές
Κατηγορία:Χωριά του νομού Αρκαδίας Κατηγορία:Δήμος Τρίπολης
Ντέιβιντ Όσουμπελ
Βιογραφία
Γεννήθηκε στη Νέα Υόρκη και μεγάλωσε στο Μπρούκλιν. Ακολούθησε σπουδές ψυχολογίας στο Πανεπιστήμιο της Πενσυλβάνια. Επίσης αποφοίτησε από την ιατρική σχολή του Μίντλσεξ.Απέκτησε διδακτορικό τίτλο στην εξελικτική ψυχολογία από το πανεπιστήμιο της Κολούμπια. Κατά τη διάρκεια της στρατιωτικής του θητείας εργάστηκε στη Στουτγάρδη της Γερμανίας με πρόσωπα που εγκατέλειψαν τις εστίες τους λόγω του δευτέρου παγκοσμίου πολέμου.
Η συμβολή του στους τομείς της παιδαγωγικής ψυχολογίας και των γνωστικών επιστημών ήταν σημαντική. Εισήγαγε τον όρο προκαταβολικός οργανωτής (από το 1960) και ερεύνησε την μηχανιστική ανακαλυπτική μάθηση, που έχει να κάνει με την τυχαία μάθηση μέσω της ανακάλυψης, χωρίς όμως να μπορεί να δοθεί εξήγηση από το άτομο που μαθαίνει. Παραιτήθηκε από τη διδασκαλία στα πανεπιστήμια το 1973 και αφοσιώθηκε στην πρακτική του εργασία ως ψυχιάτρου. Στις έρευνές του συμπεριλήφθηκαν η ψυχοπαθολογία και η τοξικομανία.
Παραπομπές
Κατηγορία:Αμερικανοί ψυχολόγοι
Νότιες σλαβικές γλώσσες
Ταξινόμηση
Οι νότιες σλαβικές γλώσσες αποτελούν ένα διαλεκτικό συνεχές.
Παλαιοσλαβική, Σλαβονική γλώσσα
Η πρώτη γραπτή νότια σλαβική γλώσσα ήταν η παλαιά εκκλησιαστική σλαβονική του 9ου αιώνα. Διατηρήθηκε ως λειτουργική γλώσσα σε κάποιες από τις νότιες σλαβικές Ορθόδοξες εκκλησίες.
Στη νότια σλαβική ομάδα και ιδιαίτερα στη βουλγαρική και στη σλαβομακεδονική ανήκει ακόμα αυτή που αναφέρεται ως παλαιοσλαβική, αλλιώς, παλαιά βουλγαρική, σλαβονική ή εκκλησιαστική σλαβική που είναι και η γλώσσα στην οποία έγινε η μετάφραση της Αγίας γραφής από τον Κύριλλο και Μεθόδιο, τον 19ο αι. Η παλαιοσλαβική, ως γλώσσα της θρησκείας και της παιδείας, επηρέασε πολύ τη γραπτή γλώσσα των ορθοδόξων Σλάβων, ιδίως τη ρωσική. Οι Κροάτες, οι Σλοβένοι και οι μουσουλμάνοι Βόσνιοι όμως δεν ακολουθούν, ως νότιοι σλάβοι, το κυρριλικό αλφάβητο.
Νότια σλαβική γλώσσα είναι και η Πομακική που ομιλείται στα βόρεια τμήματα των περιοχών Ξάνθης και Ροδόπης.
Εξωτερικοί σύνδεσμοι
*
NGC 226
Ο NGC 226 είναι σπειροειδής γαλαξίας στον αστερισμό Ανδρομέδα. Απέχει περίπου 220 εκατομμύρια έτη φωτός και έχει διάμετρο περίπου 60.000 έτη φωτός. Στην καταχώριση του καταλόγου UGG αναφέρεται ότι ως διάχυτος, με ασύμμετρα εξωτερικά τμήματα και ότι δεν εντοπίστηκε σπειροειδής δομή.
Τον ανακάλυψε ο αστρονόμος Τζων Χέρσελ (John Herschel) στις 22 Νοεμβρίου 1827.
Αναφορές
0226 Κατηγορία:Σπειροειδείς γαλαξίες Κατηγορία:Ανδρομέδα (αστερισμός)
378 π.Χ.
Θάνατοι
Κατηγορία:Έτη
Ηρακλείδης (Συρακούσιος ναύαρχος)
Ο Ηρακλείδης αυτός, σε αντιδιαστολή με τον συνώνυμό του στρατηγό, ήταν ναύαρχος των Συρακουσίων και εκ των αρχηγών του στόλου που το 409 π.Χ. ήλθε προς βοήθεια των Πελοποννησίων στον εναντίον των Αθηναίων πόλεμο. Συνεργάσθηκε με τον Τισσαφέρνη και καταναυμάχησε με περίλαμπρη νίκη τον υπό του Αθηναίου ναυάρχου Θρασύλλου αθηναϊκό στόλο, στα παράλια της Μικράς Ασίας, τότε Ιωνίας.
Παραπομπές
Κατηγορία:Αρχαίοι Έλληνες ναύαρχοι Κατηγορία:Πρωταγωνιστές του Πελοποννησιακού Πολέμου Κατηγορία:Αρχαίοι Συρακούσιοι
Πεταλιοί
Οι Πεταλιοί είναι νησιωτικό σύμπλεγμα που βρίσκεται στον νότιο Ευβοϊκό κόλπο. Ανήκουν στον δήμο Καρύστου της περιφέρειας Στερεάς Ελλάδας. Το σύμπλεγμα περιλαμβάνει 10 νησιά τα οποία είναι όλα ακατοίκητα. Στο κοντινό παρελθόν όμως, διατηρούσαν έναν μικρό πληθυσμό η Μεγαλόνησος και το Χερσονήσι τα οποία είναι και τα μεγαλύτερα νησιά του συμπλέγματος. Τα υπόλοιπα νησιά του συμπλέγματος είναι τα Αβγό, Λαμπερούσα, Λουλούδι, Μακρονήσι, Ποντικόνησο, Πράσο, Τράγος και Φούντι. Η συνολική έκταση του συμπλέγματος είναι περίπου 22,5 τετραγωνικά χιλιόμετρα. Τα νησιά που αποτελούν το σύμπλεγμα αναφέρονται παρακάτω κατά αλφαβητική σειρά.
Ιστορικά στοιχεία
Οι Πεταλιοί την εποχή της τουρκοκρατίας ανήκαν στον Ομέρ πασά της Καρύστου και φιλοξενούσαν το χαρέμι του. Το 1830 προσφέρθηκαν από το ελληνικό κράτος στον τσάρο Νικόλαο Α' ως ευγνωμοσύνη για την αποτελεσματική του συνδρομή στην απελευθέρωση της Ελλάδας. Το 1867, ο διάδοχός του Αλέξανδρος Β' τα έκανε δώρο στην ανηψιά του Όλγα Κωνσταντίνοβνα στον γάμο της με τον βασιλιά των Ελλήνων Γεώργιο. Αργότερα, ο πρίγκιπας Γεώργιος τα πούλησε στον εφοπλιστή Εμπειρίκο. Στην οικογένεια Εμπειρίκου εξακολουθούν να ανήκουν μέχρι σήμερα. Το 2016 φέρεται να πέρασε στην οικογένεια Δαβίδ.
Εξωτερικοί σύνδεσμοι
κατηγορία:ιδιωτικά νησιά Ελλάδας κατηγορία:Νησιωτικά συμπλέγματα Ελλάδας Κατηγορία:Βραχονησίδες Εύβοιας
Μοναστήρι του Τσάινιτσε
Το Μοναστήρι της Κοιμήσεως της Θεοτόκου (Манастир Успења Пресвете Богородице Чајничке) είναι σερβικό ορθόδοξο μοναστήρι στο Τσάινιτσε της Σερβικής Δημοκρατίας της Βοσνίας. Δύο εκκλησίες υφίστανται, μία νέα και μία παλαιά. Η παλαιά εκκλησία χρονολογείται από το 15ο αιώνα, ενώ η νέα ανεγέρθηκε το 1857. Η εκκλησία είναι γνωστή για τη θαυματουργή εικόνα της Παρθένου Μαρίας την οποία διαθέτει. Η συγκεκριμένη λιτανική εικόνα, η οποία αποτελεί το μόνο σωζόμενο παράδειγμα εικονογραφίας στη Βοσνία η οποία να χρονολογείται από την προοθωμανική περίοδο, αναπαριστά, από την μία πλευρά, την Παναγία Βρεφοκρατούσα, ενώ, από την άλλη πλευρά, τον Άγιο Ιωάννη τον Βαπτιστή. Γνωστή ως «Ομορφιά του Τσάινιτσε» και θεωρούμενη ως θαυματουργή, η συγκεκριμένη εικόνα προέρχεται από την Εκκλησία της Κοιμήσεως της Θεοτόκου στο Τσάινιτσε, η οποία αποτελεί παραδοσιακό τόπο προσκυνήματος. Αποτελεί έργο Βυζαντινού καλλιτέχνη κατά την διάρκεια του πρώτου μισού του 14ου αιώνα. Ιστορικοί πιστεύουν πως η συγκεκριμένη εικόνα φιλοτεχνήθηκε προς το 1329-1330.
Παραπομπές
Κατηγορία:Τσάινιτσε Κατηγορία:Σερβικά Ορθόδοξα μοναστήρια στη Βοσνία και Ερζεγοβίνη Κατηγορία:Κτίρια και κατασκευές στη Σερβική Δημοκρατία της Βοσνίας
Ρον Ουέσλι
Ο Ρόναλντ Μπίλιους "Ρον" Ουέσλι (αγγλικά: Ronald Bilius "Ron" Weasley) είναι φανταστικός χαρακτήρας της σειράς βιβλίων Χάρι Πότερ της Τζ. Κ. Ρόουλινγκ. Είναι ο καλύτερος φίλος του Χάρι Πότερ και της Ερμιόνης Γκρέιντζερ και, όπως οι δύο φίλοι του, ανήκει και αυτός στον κοιτώνα του Γκρίφιντορ. Όντας το μόνο μέλος από τους τρεις βασικούς χαρακτήρες που μεγάλωσε στη μαγική κοινωνία, παρέχει επίσης πληροφορίες για τα μαγικά έθιμα και τις παραδόσεις του μαγικού κόσμου. Οι γονείς του είναι ο Άρθουρ Ουέσλι και η Μόλι Ουέσλι, και οι δύο μάγοι: ως εκ τούτου η καταγωγή του είναι καθαρόαιμη. Έχει έξι αδέρφια. Από τον μεγαλύτερο στον μικρότερο, είναι ο Μπιλ, ο Τσάρλι, ο Πέρσι, οι δίδυμοι Φρεντ και Τζορτζ, και η Τζίνι.
Εξαιτίας της φήμης του Χάρι, που τον τοποθετεί σχεδόν πάντα στο κέντρο της προσοχής, ο Ρον αναγκάζεται να μένει συχνά στο περιθώριο, και να δέχεται πολύ λίγη αναγνώριση από τους άλλους. Αυτή η κατάσταση προκαλεί μερικές φορές μια ρήξη στη φιλία τους, προκαλούμενη κυρίως από τη ζήλια του Ρον. Παρ' όλα αυτά, ο Ρον είναι πολύ πιστός φίλος και σχεδόν πάντα παρόν στις σκηνές δράσης σ´όλα τα βιβλία. Στις ταινίες, τον ρόλο του Ρον το παίζει ο Ρούπερτ Γκριντ.
Βαλκανικό κύπελλο συλλόγων 1970
Το Βαλκανικό Κύπελλο Συλλόγων 1970 ήταν το 8ο Βαλκανικό Κύπελλο συλλόγων ποδοσφαίρου, μια ποδοσφαιρική διοργάνωση στην οποία μετείχαν έξι σύλλογοι βαλκανικών κρατών. Διεξήχθη σε δύο ομίλους με βαθμολογία και οι νικητές αγωνίστηκαν σε διπλό τελικό. Το Κύπελλο κατέκτησε η Παρτιζάνι Τιράνων, η πρώτη ομάδα από την Αλβανία που αναδείχθηκε νικήτρια του θεσμού. Στον τελικό αντιμετώπισε την Μπερόε Στάρα Ζαγόρα της Βουλγαρίας, η οποία δεν παρουσιάστηκε για τον επαναληπτικό στα Τίρανα, με συνέπεια να ηττηθεί χωρίς αγώνα. Η συγκεκριμένη διοργάνωση υπήρξε η συντομότερη σε διάρκεια από όλες τις προηγούμενες, καθώς διήρκεσε μόλις 5 μήνες από τις 11 Μαρτίου έως τις 16 Αυγούστου 1970.
Θεοτοκικόν Κόμμα
Το Θεοτοκικό κόμμα ήταν ελληνικό πολιτικό κόμμα, το οποίο ιδρύθηκε από τον Γεώργιο Θεοτόκη. Αργότερα, το κόμμα αυτό προσχώρησε στο Κόμμα Εθνικοφρόνων του τότε αρχηγού Δημητρίου Γούναρη.
Ρον Ουέσλι
Ο Χάρι Πότερ και η Φιλοσοφική Λίθος (1997)
Η Τζ. Κ. Ρόουλινγκ παρουσιάζει πρώτη φορά τον Ρον με την οικογένεια του στο πρώτο βιβλίο, ο Χάρι Πότερ και η Φιλοσοφική Λίθος. Ενώ ο Χάρι έχει χαθεί στο σιδηροδρομικό σταθμό Κινγκς Κρος, οι Ουέσλι τον βοηθούν να περάσει το διαχωριστικό της Πλατφόρμας 9¾ για να πάει στο Χόγκουαρτς. Ο Ρον και ο Χάρι κάθονται μαζί στο Χόγκουαρτς Εξπρές και εκεί ξεκινάει η φιλία τους: ο Ρον είναι ενθουσιασμένος με τον διάσημο Χάρι, ενώ ο Χάρι ενθουσιάζεται με τον μαγικό κόσμο στον οποίο ζει ο Ρον. Στο τραίνο συναντούν επίσης για πρώτη φορά και την Ερμιόνη Γκρέιντζερ, που αρχικά αντιπαθούν, αλλά αργότερα γίνεται η καλύτερη τους φίλη. Ο Ρον και ο Χάρι μοιράζονται τις ίδιες τάξεις καθ´όλη τη διάρκεια του βιβλίου και γενικά έχουν τις ίδιες μαθητικές επιδόσεις. Ο Ρον παίζει ζωτικό ρόλο στην περιπέτειά τους για να σώσουν τη Φιλοσοφική Λίθο. Η καταπληκτική στρατηγική του στο Μαγικό Σκάκι επιτρέπει στον Χάρι και στην Ερμιόνη να προχωρήσουν με ασφάλεια μέσα από μία τεράστια ζωντανή παρτίδα σκάκι με γιγάντια πιόνια. Όμως, κατά τη διάρκεια του παιχνιδιού, ο Ρον θυσιάζει το πιόνι του για να προχωρήσουν οι άλλοι, και πέφτει αναίσθητος. Στη γιορτή για το τέλος της σχολικής χρονιάς, ο Άλμπους Ντάμπλντορ, ο Διευθυντής του Χόγκουαρτς, επιβραβεύει τον Ρον με 50 πόντους και κατ´ επέκταση τον κοιτώνα του το Γκρίφιντορ, για "την πιο εξαιρετικά καλοπαιγμένη παρτίδα σκάκι που έχει δει ποτέ το Χόγκουαρτς εδώ και πολλά χρόνια.".
Βαλκανικό κύπελλο συλλόγων 1970
Αποτελέσματα
Σχόλια: το Αιγάλεω ξεκίνησε με δύο ήττες από την Μπερόε, οπότε η συμμετοχή του απέκτησε τυπική σημασία. Κατάφερε πάντως να κάνει μια εντυπωσιακή νίκη επί της Εσκισεχίρσπορ με 3-0.
Ρον Ουέσλι
Ο Χάρι Πότερ και ο Αιχμάλωτος του Άζκαμπαν (1999)
Ο Χάρι και η Ερμιόνη ακολουθούν το τούνελ, το οποίο τους οδηγεί στην Καλύβα που Ουρλιάζει. Ο σκύλος αποκαλύπτεται ότι είναι στην πραγματικότητα ο Σείριος Μπλακ, ο νονός του Χάρι που δραπέτευσε από τη φυλακή του Άζκαμπαν. Αμέσως μετά ο Ρέμους Λούπιν, ο καθηγητής της Άμυνας Εναντίον των Σκοτεινών Τεχνών καταφθάνει, και μαζί με τον Σείριο Μπλακ ρίχνουν ένα ξόρκι στον Σκάμπερς, ο οποίος αποκαλύπτεται ότι είναι στην πραγματικότητα ένας ζωομάγος με το όνομα Πίτερ Πέτιγκριου. Ο Πέτιγκριου ήταν παιδικός φίλος του Μπλακ, του Λούπιν, καθώς και του πατέρα του Χάρι, Τζέιμς Πότερ, και για χρόνια παριστάνοντας το νεκρό μετά από επίθεση του Μπλακ. Ο Πέτιγκριου ζώντας σαν ποντίκι για 11 χρόνια, αρνείται όλες τις κατηγορίες, αλλά ο Σείριος και ο Λούπιν συνειδητοποιούν ότι λέει ψέματα, και ότι είναι στην πραγματικότητα οπαδός του Βολντερμορτ, και αυτός που πρόδωσε την κρυψώνα των γονιών του Χάρι στο Βόλντερμορτ (για κάτι που αρχικά είχε κατηγορηθεί και φυλακιστεί ο Σείριος), το οποίο οδήγησε στη δολοφονία τους. Αρχικά ο Ρον δεν πιστεύει τον Σείριο και αρνείται να του παραδώσει τον Σκάμπερς, αλλά αηδιάζει όταν μαθαίνει την πραγματική του ταυτότητα. Καθώς όμως οι ήρωες οδηγούν τον Πέτιγκριου έξω από την Καλύβα που Ουρλιάζει για να τιμωρηθεί, εκείνος καταφέρνει να διαφύγει. Ο Ρον, τραυματισμένος από το δάγκωμα που του έκανε ο Μπλακ σαν σκύλος, οδηγείται στο νοσοκομείο, και αναγκάζεται να παραμείνει εκεί ενώ ο Χάρι και η Ερμιόνη καταφέρνουν να γυρίσουν πίσω στο χρόνο και να σώσουν τόσο τον Σείριο Μπλακ από τους Παράφρονες όσο και τον Ιππόγρυπα του Χάγκριντ, οι οποίοι δραπετεύουν μαζί. Στο τέλος του βιβλίου ο Σείριος στέλνει στο Ρον ως δώρο μία μικρή κουκουβάγια, την οποία η Τζίνι ονομάζει Πιγκουιτζέον, ενώ ο Ρον την αποκαλεί "Πιγκ" (γουρούνι).
Ο Χάρι Πότερ και το Τάγμα του Φοίνικα (2003)
Κατά τη διάρκεια του πέμπτου χρόνου του στο Χόγκουαρτς, ο Ρον, όπως και η Ερμιόνη, γίνεται Επιμελητής του Γκρίφιντορ, προς μεγάλη έκπληξη τόσο του ίδιου, όσο και όλων των άλλων, και κυρίως της Ερμιόνης. Ο τρίτος αδερφός του, ο Πέρσι, μαλωμένος και απομακρυσμένος από την οικογένεια, στέλνει ένα γράμμα στον Ρον που τον συγχαίρει και τον συμβουλεύει να απομακρυνθεί από τον Χάρι και να αρχίσει να υποστηρίζει την καθηγήτρια Άμπριτζ, την καινούρια αηδιαστική καθηγήτρια των Σκοτεινών Τεχνών - το γράμμα εξαγριώνει τρομερά τον Ρον. Στη συνέχεια ο Ρον δείχνει ξεκάθαρα την πίστη του και την υποστήριξη του στον Χάρι όταν κάποιοι συμμαθητές τους κατηγορούν τον Χάρι ότι ψεύδεται για την επιστροφή του Βόλντερμορτ, χρησιμοποιώντας ακόμα και την εξουσία του ως Επιμελητής μερικές φορές για να τους αναγκάσει να σταματήσουν. Παρόλο που αυτός και η Ερμιόνη συνεχίζουν να περνούν αρκετό χρόνο λογομαχώντας, υπάρχουν αρκετά σημάδια της ερωτικής έλξης που νιώθουν ο ένας για τον άλλον, και οι δύο τους συνεργάζονται στηρίζοντας τον Χάρι. Ο Ρον υποστηρίζει την πρόταση της Ερμιόνης να διδάξει ο Χάρι τους μαθητές πρακτικά μαθήματα Άμυνας ενάντια στις Σκοτεινές Τέχνες, κάτι το οποίο η Άμπριτζ έχει απαγορεύσει, λόγω εντολής του Υποργείου Μαγείας. Έτσι, οι τρεις φίλοι, μαζί με μια ομάδα πιστών συμμαθητών ιδρύουν τη μυστική μαθητική οργάνωση 'Στρατός του Ντάμπλντορ' και εξασκούνται σε πρακτικά ξόρκια άμυνας. Μετά τις εξετάσεις των ΚΔΜ, ο Ρον συνοδεύει το Χάρι μαζί με την Ερμιόνη, τον Νέβιλ, την Τζίνι και τη Λούνα στο Υπουργείο Μαγείας όπου και αναγκάζονται να αντιμετωπίσουν τους Θανατοφάγους. Ο Ρον τραυματίζεται στη μάχη, αλλά αναρρώνει στο τέλος πλήρως.
Ο Χάρι Πότερ και ο Ημίαιμος Πρίγκηψ (2005)
Κατά τη διάρκεια του καλοκαιριού ο Ρον λαμβάνει τα αποτελέσματα των εξετάσεων ΚΔΜ. Τα αποτελέσματα είναι αρκετά καλά, αφού καταφέρνει να περάσει 7 μαθήματα, και αποτυγχάνει μόνο στην Ιστορία της Μαγείας και στην Μαντική, όπως και ο Χάρι, αλλά δεν καταφέρνει να αριστεύσει σε κανένα μάθημα, σε αντίθεση με τον Χάρι (που αριστεύει σε ένα) και την Ερμιόνη (που αριστεύει σε εννέα στα δέκα). Στο σχολείο, ο Ρον, που έχει ψηλώσει αρκετά μέσα στο καλοκαίρι, τραβάει την προσοχή της Λάβεντερ Μπράουν, που αρχίζει να του δείχνει το ενδιαφέρον της, ενώ ο Χάρι, που είναι πλέον ο καινούριος αρχηγός του Κουίντιτς τον επιλέγει για τη θέση του τερματοφύλακα στην ομάδα. Ο Ρον όμως, με το που μαθαίνει ότι η Ερμιόνη είχε φιλήσει τον Βίκτορ Κραμ πριν δυο χρόνια, παίζει χάλια στο Κουίντιτς και τυφλωμένος από ζήλια αρχίζει να της συμπεριφέρεται άσχημα. Η χαμηλή του αυτοπεποίθηση κατακρημνίζεται ακόμα περισσότερο από την αδερφή του, όταν η Τζίνι τον κοροϊδεύει ότι είναι ο μόνος από την παρέα που δεν έχει φιλήσει κάποιον. Για να ανεβάσει την αυτοπεποίθηση του Ρον, ο Χάρι προσποιείται ότι του δίνει ένα απαγορευμένο φίλτρο που δίνει τύχη - πιστεύοντας ότι το έχει πάρει, ο Ρον παίζει καταπληκτικά στον αγώνα Κουίντιτς, και το Γκρίφιντορ κερδίζει τον αγώνα. Παρόλα αυτά, μετά το τέλος του αγώνα ο Ρον και η Ερμιόνη καυγαδίζουν άσχημα: η Ερμιόνη κατηγορεί τον Χάρι ότι έδωσε το απαγορευμένο φίλτρο στον Ρον, ενώ ο Ρον κατηγορεί την Ερμιόνη ότι δεν έχει πίστη στις ικανότητές του. Θυμωμένος, κατά τη διάρκεια των εορτασμών του αγώνα, ο Ρον φιλάει τη Λάβεντερ Μπράουν, ενώ η Ερμιόνη, πληγωμένη, του επιτίθεται με ένα μαγεμένο σμήνος πουλιών. Αυτό το περιστατικό οδηγεί σε μία μεγάλη ρήξη στη φιλία τους, και η Ερμιόνη προσπαθώντας να πάρει εκδίκηση, ζητάει από τον Κόρμακ ΜακΛάγκεν, έναν μισητό αντίπαλο του Ρον, να τη συνοδεύσει στο Χριστουγεννιάτικο πάρτυ, προκειμένου να κάνει το Ρον να ζηλέψει, αλλά το ραντεβού δεν πάει καλά γιατί ο ΜακΛάγκεν αποδεικνύεται εγωπαθής. Μετά τα Χριστούγεννα, η Ερμιόνη συνεχίζει να αγνοεί και να μη μιλάει στον Ρον, ενώ αυτός πλέον είναι καθαρά δυσαρεστημένος με τη σχέση του με τη Λάβεντερ.
Την ημέρα της ενηλικίωσής του τον Μάρτιο, ο Ρον τρώει κατά λάθος κάτι σοκολατάκια εμποτισμένα με ερωτικό φίλτρο (τα οποία προορίζονταν για τον Χάρι από τη Ρομίλντα Βέιν). Ο Χάρι για να τον βοηθήσει τον πηγαίνει στον καθηγητή Σλάγχορν για να του δώσει αντίδοτο, αλλά εκεί ο Ρον δηλητηριάζεται κατά λάθος όταν πίνει ένα ποτήρι δηλητηριασμένο κρασί, που προορίζονταν για τον καθηγητή Ντάμπλντορ. Ο Χάρι του σώζει τη ζωή, και ο Ρον μεταφέρεται στο νοσοκομείο. Η Ερμιόνη, αφού μαθαίνει τα νέα, καταφθάνει πανικόβλητη, ξεχνώντας το πληγωμένο εγωισμό της και τον θυμό της για τον Ρον. Ενώ βρίσκεται ακόμα αναίσθητος στο νοσοκομείο, ο Ρον ψιθυρίζει το όνομα της Ερμιόνης μέσα στο παραμιλητό του. Αντιθέτως, κάθε φορά που η Λάβεντερ προσπαθεί να τον επισκεφτεί, ο Ρον προσποιείται ότι κοιμάται. Με την ανάρρωσή του, ο Ρον και η Ερμιόνη τα ξαναβρίσκουν, ενώ μετά από λίγο καιρό ο Ρον χωρίζει με τη Λάβεντερ, προς μεγάλη ευχαρίστηση της Ερμιόνης.
Αρχικά, ο Ρον δεν υποστηρίζει την άποψη του Χάρι ότι ο Ντράκο Μαλφόι έχει γίνει Θανατοφάγος, αλλά αργότερα πείθεται. Ο Χάρι, πριν φύγει από το Χόγκουαρτς μαζί με τον Νταμπλντορ για να βρουν έναν Πεμπτουσιωτή του Βόλντερμορτ (ένα αντικείμενο που μέσα του ο Βόλντερμορτ έχει αποθηκεύσει ένα μέρος της ψυχής του), κανονίζει με τον Ρον, την Ερμιόνη, τη Τζίνι, τον Νέβιλ και τη Λούνα να παρακολουθούν τον Μαλφόι και τον Σνέιπ. Επιπλέον, ο Χάρι τους δίνει ότι απέμεινε από το φίλτρο της τύχης του, για να τους βοηθήσει στην προσπάθεια. Παρ´όλη την επαγρύπνηση της παρέας, ο Μαλφόι καταφέρνει να οδηγήσει τους Θανατοφάγους μέσα στο Χόγκουαρτς, και η μάχη ξεκινάει. Κατά τη διάρκεια της μάχης, εξαιτίας του Φίλτρου της Τύχης, ο Ρον, η Ερμιόνη, η Τζίνι, ο Νέβιλ και η Λούνα καταφέρνουν να παραμείνουν άθικτοι από τα ξόρκια των Θανατοφάγων. Μετά την επιστροφή του Ντάμπλντορ και του Χάρι στο σχολείο ο Μαλφόι τους ακινητοποιεί, και ο Σνέιπ σκοτώνει τον Ντάμπλντορ όταν ο Μαλφόι αποτυγχάνει. Κατά τη διάρκεια της κηδείας, ο Ρον παρηγορεί την Ερμιόνη, και οι δυο τους ορκίζονται στον Χάρι ότι θα τον βοηθήσουν να βρει και να καταστρέψει τους υπόλοιπους Πεμπτουσιωτές, και να σκοτώσει το Βόλντερμορτ, ακόμα και αν αυτό σημαίνει ότι θα πρέπει να παρατήσουν το σχολείο.
Ο Χάρι Πότερ και οι Κλήροι του Θανάτου (2007)
Στο τέλος, το τρίο γυρίζει στο Χόγκουαρτς, ελπίζοντας να βρουν και τον τελευταίο Πεμπτουσιωτή. Καθώς όμως ο Γκρίπχουκ τους πήρε το μοναδικό μέσο να καταστρέψουν Πεμπτουσιωτές, το σπαθί του Γκρίφιντορ, ως αμοιβή για τη βοήθειά που τους έδωσε να διεισδύσουν στη Γρίνγκοτς, ο Ρον προτείνει να καταστρέψουν τους Πεμπτουσιωτές με δόντια βασιλίσκου. Έτσι αυτός και η Ερμιόνη πάνε στην Κάμαρα με τα Μυστικά όπου και η Ερμιόνη καταστρέφει το Κύπελλο Πεμπτουσιωτή. Αφού προετοιμάζονται για τη μάχη, ο Ρον αρχίζει να ανησυχεί για τη τύχη που θα έχουν τα ξωτικά του Χόγκουαρτς. Η Ερμιόνη, ενθουσιασμένη από την ώριμη παρουσία και σκέψη του Ρον, τον φιλάει στο στόμα, και εκείνος ανταποκρίνεται θερμά, σφραγίζοντας έτσι την έλξη που ένιωθαν τόσα χρόνια ο ένας για τον άλλον. Ο Ρον παίρνει μέρος στη τελική μάχη του Χόγκουαρτς, γινόμενος μάρτυρας του θανάτου του αδερφού του του Φρεντ, ενώ σκοτώνει τον Φένριρ Γρέιμπακ με τη βοήθεια του Νέβιλ.
Επίλογος
Στον επίλογο του Ο Χάρι Πότερ και οι Κλήροι του Θανάτου, 19 χρόνια αργότερα, ο Ρον έχει παντρευτεί την Ερμιόνη και έχουν δύο παιδιά: μία κόρη, την εντεκάχρονη Ρόουζ, η οποία ξεκινάει τον πρώτο χρόνο της στο Χόγκουαρτς, και έναν μικρότερο γιο τον Χιούγκο. Ο Ρον ανακοινώνει επίσης ότι πέρασε τις εξετάσεις για να πάρει το δίπλωμα αυτοκινήτου, παρά τις αμφιβολίες της Ερμιόνης ότι δεν θα μπορούσε να το κάνει χωρίς να μαγέψει τον εξεταστή. Στο τέλος όμως ο Ρον αποκαλύπτει κρυφά στον κουνιάδο του πλέον, Χάρι, ότι στην πραγματικότητα χρειάστηκε να μαγέψει τον εξεταστή, ενώ συμβουλεύει την κόρη του Ρόουζ να μην έχει πολλές παρτίδες με τον γιο του Μαλφόι.
Μετά την έκδοση του τελευταίου βιβλίου, η Ρόουλινγκ αποκάλυψε κάποιες επιπλέον πληροφορίες για την τύχη των ηρώων. Σύμφωνα με τα λεγόμενά της, ο Ρον και ο Χάρι δουλεύουν στο Υπουργείο Μαγείας ως Χρυσούχοι. Οι δυο τους έχουν συμβάλει σημαντικά στην ανανέωση του τμήματος Χρυσούχων, ενώ ο Χάρι έγινε Αρχηγός του Τμήματος το 2007. Πριν γίνει Χρυσούχος, ο Ρον δούλεψε μαζί με τον Τζορτζ στο κατάστημα μαγικών τρικ των διδύμων, βοηθώντας τον να το κάνει μία χρυσή επιχείρηση. Η Ερμιόνη δουλεύει επίσης για το Υπουργείο Μαγείας, ως υψηλόβαθμο στέλεχος στο Νομικό Τμήμα. Και οι τρεις τους συνέβαλαν σημαντικά στην ανανέωση του Υπουργείου Μαγείας, το οποίο είναι πλέον πολύ διαφορετικό από αυτό που υπήρχε στην εποχή του Βόλντεμορτ. Ο Ρον, όπως ο Χάρι και η Ερμιόνη, έχει καταφέρει να έχει το πορτρέτο του στις κάρτες των Σοκολατένιων Βατράχων, και θεωρεί αυτό το γεγονός ως το πιο σημαντικό κατόρθωμά του.
Παραπομπές
Κατηγορία:Χαρακτήρες της σειράς Χάρι Πότερ
Βαλκανικό κύπελλο συλλόγων 1970
Βαθμολογία
* Σημείωση: η Παρτιζάνι και η Σλόμποντα τερμάτισαν ισόβαθμες, με την πρώτη θέση να καταλαμβάνει η αλβανική ομάδα λόγω καλύτερου συντελεστή (ή αναλογίας) τερμάτων. Αυτό αποτελούσε το πρώτο κριτήριο κατάταξης στις τότε περιπτώσεις ισοβαθμίας, αντί της διαφοράς τερμάτων που σύντομα άρχισε να εφαρμόζεται σταδιακά, και προέκυπτε από το λόγο (κλάσμα) της επίθεσης προς την άμυνα κάθε ομάδας.
Τελικός
* Σημείωση: στο β΄ τελικό η Μπερόε δεν μετέβη να αγωνιστεί και το παιχνίδι κατακυρώθηκε 3-0 υπέρ της Παρτιζάνι.
Πηγές
Κατηγορία:Βαλκανικό κύπελλο συλλόγων ποδοσφαίρου Κατηγορία:Ποδόσφαιρο το 1970
Θεοτοκικόν Κόμμα
Κατηγορία:Πολιτική ιστορία της Ελλάδας
2006 QH181
Το 2006 QH181 είναι ένα μεγάλο αντικείμενο διασκορπισμένου δίσκου με διάμετρο περίπου 760 χιλιόμετρα. Ανακαλύφθηκε στις 21 Αυγούστου 2006.
Έχει παρατηρηθεί ελάχιστα. Προς το παρόν είναι ένα από τα πιο απομακρυσμένα γνωστά αντικείμενα στις 82 ΑΜ.
Εξωτερικοί σύνδεσμοι
Κατηγορία:Μεταποσειδώνια αντικείμενα Κατηγορία:Υποψήφιοι πλανήτες νάνοι